चीन पाक को देगा 47 लाख डॉलर की सहायता  
दक्षिणी पाकिस्तान में आए बाढ़ से प्रभावित लोगों की सहायता के लिए चीन पाकिस्तान को 47 लाख डॉलर की सहायता देगा।
दक्षिणी पाकिस्तान में आए बाढ़ से प्रभावित लोगों की सहायता के लिए चीन पाकिस्तान को 47 लाख डॉलर की सहायता देगा। यह बात पाकिस्तान में चीन के राजदूत लियू जियान ने कही।  समाचार एजेंसी सिन्हुआ के मुताबिक लियू जियान ने रविवार को पाकिस्तान की विदेश मंत्री हिना रब्बानी खार से मिलकर पाकिस्तान की जनता के प्रति चीन की सहानुभूति जताई।  चीनी दूतावास के अधिकारियों ने हाल ही में बाढ़ प्रभावितों की मदद के लिए 6,860 डॉलर का दान किया था।  चीनी विदेश मंत्री ने भी पाकिस्तान की विदेश मंत्री को एक संदेश भेजकर प्रभावित लोगों के प्रति सहानुभूति जताई।  प्रधानमंत्री यूसुफ रजा गिलानी ने कहा है कि दक्षिणी प्रांत में आए बाढ़ से अब तक 141 लोगों की मौत हो चुकी है और 40 लाख लोग बेघर हो गए हैं।